《九月晦斋宿太一宫都监姚高士示刘长翁及沁仲》
宋代·程公许

孤云纵迹混风尘，蔼蔼阳和满一襟。
招得鸳班同胜赏，肯教牛铎嗣清音。
庵当黛面雪霜峭，洞琐玉台烟雨深。
何日与师携手去，胎仙同看舞琴心。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。